NG Kerk Eros Nuus en Gebeure	Sondag, 10 Oktober 2010 23:00	Jy kan 'n verskil maak	Written by	Webmaster
Die seisoen van gee en ontvang het aangebreek! Oral word winkels gevul met blink kersballetjies en kleurvolle geskenkpapier, bekende wysies oor die luidsprekers om ons hieraan te herinner... Die blinkste nuus van die Kerstyd is egter die wonderlike geleentheid wat dit ons bied om te kan gee. Om 'n werklike verskil in ander se lewens te kan maak. Dit is die krag van Kersfees en is dit nie die warmste gevoel om te weet jy kan iets vir iemand anders beteken nie? Dit is presies wat God in die wereld kom doen en in my en jou lewens!
Al gee jy vanjaar 'n duur of goedkoop geskenk, 'n woord van bemoediging, 'n kaartjie met 'n kragtige kersboodskap, 'n mandjie vol kos, 'n stywe handdruk, 'n skouer om op te huil - wat jy ookal gee, gee dit vanjaar met 'n warm, opregte hart.
Eros Kerk bied jou ook vanjaar verskeie geleenthede om 'n verskil te kan maak, en ook in jou eie lewe. Indien jy al verlies in die gesig moes staar, hetsy finansieel, 'n familielid, 'n egskeiding of ander traumatiese ervaring, nooi ons jou na Lizette Murray se praatjies op Vrydag, 22 Oktober en Saterdag, 23 Oktober by Eros Kerk. Dit sal jou weer nuwe hoop gee en 'n besliste verskil in jou lewe maak. Ons Tiendemaand Fondsinsameling vir die gemeente se werksaamhede bied jou ook die geleentheid om 'n verskil te maak in die lewens van mede-gemeentelede en die breer gemeenskap. Ons maak regtig staat op u bydrae om ons in staat te stel om mense se lewens te verryk en die gemeenskap 'n beter plek te maak. Kom woon ons Nagmaal Dankfees op Sondag, 24 Oktober by en geniet 'n heerlike ete na die tyd vir slegs N$70 pp.
Die suksesvolle Glory Lorrie projek maak jaarliks 'n verskil in mense se lewens wanneer ons jeug deur die strate van Windhoek ry om die boodskap van Kersfees, klein geskenkies en noodsaaklike items te versprei aan minder bevoorregte mense. Indien dit jou hart aanspreek, wil ons jou vra om 'n bydrae te maak sodat ons op 13 November met 'n stampvol lorrie kan ry!
Ons Kerssangdiens op 14 November om 19:00 in die Eros Kerk bied vanjaar meer as net 'n glinsterende boodskap en vrolike samesang - ons gaan die wonder van Kersfees by die deure uitneem en aan mense daar buite versprei om 'n werklik geseende Christusfees te kan vier.
God het 'n plan met jou, en maak nie saak hoe klein dit is nie, jy kan 'n verskil maak net soos Hy daagliks mense se lewens verander met sy warm asem.
Vir meer besonderhede oor enige van die aktiwiteite, kontak die Eros Kerkkantoor by 061-226157.
Lees Meer	Sondag, 29 Augustus 2010 23:00	Oktober is die mooiste maand!	Written by	Webmaster
Oktobermaand is op ons deurstoep en vandeesmaand is daar sommer baie om na uit te sien! Ons is tans besig met 'n pragtige preekreeks oor die Bergpredikasie wat beloof om jou weer tot stilstand te bring, rustig te maak, wakker te skud. Kom luister saam elke Sondag om 09:00 in Eros Kerk.
Die hoogtepunt van hierdie maand se aktiwiteite is beslis ons Tiendemaand Dankfees van 22-24 Oktober 2010. Dit is Eros se enigste fondsinsamelingsprojek vir die gemeente se werksaamhede en ons vertrou regtig op ons gemeentelede (en die Here) dat dit weer eens 'n geseende geleentheid sal wees en dat ons ons mikpunte sal kan bereik. Indien u 'n bydrae wil maak, gebruik die koeverte by die deure of kontak Eros Kerkkantoor. Ons bankrekeningbesonderhede is ook op die webtuiste beskikbaar.
In ruil vir die gemeente se openhartigheid, bied ons 'n naweek propvol aktiwiteite:
Lizette Murray. Die bekende skrywer stap saam met mense die pad van verlies na herstel en hoop. Vrydag, 22 Okt 2010 van 18:00 en Saterdag, 23 Okt 2010 van 09:00. Nedine Blom. Die gewilde sangeres tree Saterdag, 23 Okt 2010 om 17:00 by Eros Laerskool Rugbyveld op. Daar sal verversings wees en toegang is gratis. Sy tree ook tydens die Sondag se erediens op.
Dankfees. Op Sondag, 24 Okt 2010 om 09:00 het ons 'n Nagmaalsdiens waartydens dankoffers in die kis geplaas word. Na afloop van die diens gaan ons almal 'n heerlike gemeente-ete saam geniet op die parkeerarea. Vir meer besonderhede oor enige van die aktiwiteite, kontak die Eros Kerkkantoor by 061-226157.
Lees Meer	Maandag, 06 September 2010 09:36	Nedine Blom rock Windhoek	Written by	Webmaster
Die borrelende Nedine Blom besoek Windhoek as deel van Eros Kerk se Tiendemaand Feesvieringe! Die supercool mamma wat jonk en oud met haar lekker liedjies en passie vir die lewe betower, tree Saterdagaand, 23 Oktober 2010 by die Eros Laerskool Rugbyveld op. Lekker verversings en vermaak vir die kinders gaan beskikbaar wees. Vir meer besonderhede, kontak Eros Kerkkantoor by (061) 226157.
Nedine gaan ook tydens die Tiendemaand Erediens op Sondag, 24 Oktober 2010 om 09:00 in Eros Kerk optree. Hierdie geleentheid is Eros se jaarlikse fondsinsamelingsprojek vir die kerk se werksaamhede. Kom woon gerus die erediens by!
Hou hierdie spasie dop vir meer inligting. Ons wil vanjaar graag weer N$1 miljoen insamel soos wat ons verlede jaar vermag het! Met u hulp, kan ons dit doen.	Lees Meer	Sondag, 29 Augustus 2010 23:00	Dis heerlike lente	Written by	Webmaster
September-maand is die begin van die lente, die seisoen van bloeisels, nuwe lewe, heerlike geure en warmer weer. Dis ook die tyd vir opstaan, regruk, skoonmaak, uitreik, deel, gee.
Eros Kerk en Imago Dei bied vandeesmaand die "Social and Welfare Spring Bash" van 19 tot 21 September aan om juis gehoor te gee aan die sosiale kwessie van heel maak, nuut maak en lewe gee aan gemeenskappe wat dit so broodnodig het! Twee kundiges op die gebied van sosiale investering en gemeenskapsentrums, TJ Mare en De La Harpe le Roux, besoek Windhoek en lei die Maandagaand 'n gesprek met sosiale en maatskaplike projekte en ander rolspelers oor die begin van 'n verteenwoordigende forum/ beheerliggaam in Windhoek, die moontlike oprig van 'n gemeenskapsentrum, asook om met mekaar te netwerk en nuwe vennootskappe te vorm. Maandag, 20 September 2010. 18:00, Eros Kerk. Kontak 061-226157 om te registreer. As deel van die Lenteweek wat aangebied word, nooi ons ook almal uit na 'n Lentediens die Sondagaand waar TJ Mare gaan preek. Sondag, 19 September 2010. 18:00, Heja Kapel.
Dit is die begin van 'n nuwe reeks Somerdienste wat Eros Kerk aanbied met die doel om ons heerlike aande te vier met relevante onderwerpe, veral op gesinne gemik. Lekker saamkuier en saamsing vir die hele gesin word beplan. Nooi asseblief al u vriende om hierdie inisiatief te ondersteun! 26 September, 23 Oktober (met Nedine Blom), 28 November. Eros Laerskool Rugbyveld. Hou hierdie spasie dop vir meer inligting.
Daar is oorgenoeg redes om die heerlike lente te vier! Ons nooi u uit om hierdie termyn saam met ons Eenvoudig Geseend te leef!
Lees Meer	Donderdag, 12 Augustus 2010 23:00	Tevrede met pienk	Written by	Webmaster
Watter vrou voel nie spesiaal as sy 'n bos pragtige pienk blomme ontvang nie? Die geur en kleur van pienk is sag, blosend, vroulik en jeugdig. Dit is dus maklik om dit aan die waarde tevredenheid te koppel, want dit laat mens met 'n gevoel van vergenoegdheid en omgee - "om tot ruste te kom" en veilig en geliefd te voel.
Min van ons is egter ooit tevrede met dit wat ons het - mens soek mos altyd meer en beter en verder! Ons vergelyk ons met die skatryk buurman en die suksesvolle baas en die beeldskone sepiester en voel tenagekom met dit wat die lewe vir ons uitgedeel het. Ons hunker na meer!
Hoe salig is dit nie om te weet dat God daardie gaping vervul nie. Hy is die meer waarna ons smag wat ons versadig en ons begeertes tevrede stel! Ons koppel vandeesweerk die kleur Pienk aan die Tiende Gebod in die Tien Gebooie, met die waarde Tevredenheid. Herinner jouself aan die Tiende Gebod (Jy mag nie iemand anders se besittings begeer nie) op die volgende maniere:
Lees Meer	BeginVorige567891011121314VolgendeEinde	Bladsy 10 van 15	June 2017
Bly op hoogte van al ons gebeure Lees meer Verander 2017: Gesin	in Ds Zack Pienaar	21 Junie 2017	Verander 2017: Huwelik	in Ds Fourie van den Berg	13 Junie 2017	Impak van die kruis op jou lewe	in Ds Zack Pienaar	23 April 2017	Oesfees 2017: My lewe is 'n dankie!	in Ds Fourie van den Berg	20 April 2017	Anders: Soli Deo Gloria 2	in Ds Fourie van den Berg	05 April 2017	Anders: Solus Christus 2	in Ds Johann Serfontein	24 Maart 2017	Anders: Solus Christus - Jesus is alles en in almal	in Ds Zack Pienaar	14 Maart 2017	Anders: Sola Gratia - Weerstandige genade	in Ds Fourie van den Berg	15 Februarie 2017	Wie is onsNG-Eros het ongeveer 1 500 belydende lidmate, wat deur drie leraars bedien word. Ons struktuur is op die beginsel van die kruis gebasseer: konneksie met God (vertikale been), mekaar (horisontaal) en nood in die wereld (sirkel om die kruis). Die kerkraad is die senter van die struktuur.